**Θέμα**:  **Έναρξη ειδικού φόρου κατανάλωσης στη Σαουδική Αραβία**

Σας ενημερώνουμε ότι στις 26/5/2017 δημοσιεύθηκε επισήμως ο νέος νόμος περί Ειδικού Φόρου Κατανάλωσης (Excise Tax Law) στην Σαουδική Αραβία.

Ο συγκεκριμένος νόμος θα αρχίσει να εφαρμόζεται από τις 10/06/2017 σε επιλεγμένες κατηγορίες προϊόντων, παρά την έλλειψη συνολικής συμφωνίας μεταξύ όλων των Χωρών-Μελών του Συμβουλίου Συνεργασίας του Κόλπου.

Σύμφωνα με αυτόν ο ειδικός φόρος κατανάλωσης επιβάλλεται στις τιμές λιανικής πώλησης των αναψυκτικών, ενεργειακών ποτών, τσιγάρων και προϊόντων καπνού.

Οι αρμόδιες φορολογικές αρχές της Σ. Αραβίας θα εκδώσουν ενημερωτικές εγκυκλίους με όλες τις λεπτομέρειες και διαβαθμίσεις του ειδικού φόρου, αναλόγως των προϊόντων στα οποία αυτός επιβάλλεται.

Για περισσότερες λεπτομέρειες, οι ενδιαφερόμενοι μπορούν να απευθύνονται στο Γραφείο Ο.Ε.Υ. Τζέντα (ecocom-jeddah@mfa.gr ). O συγκεκριμένος νόμος έχει αναρτηθεί και στην ιστοσελίδα www.agora.mfa.gr